范成大
次韵李器之编修灵石山万岁藤歌
君不见东林怪蔓之诗三百年，字如金绳铁索相纠缠。
不如李侯灵石句，笔阵压倒长城坚。
藤阴诗律两秀发，此段奇事今无前。
吾闻草木未有不黄落，雨荒霜倒相後先。
绵绵紫藟天所寿，风雨不动常苍然。
坚姿绝邻傲所，深本无极融三泉。
腾虯舞蛟矫欲去，流苏络带翩如仙。
班荆藾芘得吾党，酌泉共吸杯中天。
诗成一斗属太白，擘笺挥扫如云烟。
北门西掖君自有，坐拥红药然金莲。
山腰涧阍莫濡滞，早晚天风吹蜕蝉。